**Referat fra Bestyrelsesmøde i Tørring beboerforening d. 26.09.2021**

Deltagere: Bente, Jóhanna Lisbeth, Rasmus, Trond og Anne Grethe

Forud for mødet havde Lisbeth fremsendt forslag til følgende Dagsorden

1. Konstituering – fordeling af poster
2. Møderække – fastlægge datoer ind til jul
3. Opgaver

* Fra generalforsamlingen
* Forsættelse fra sidste år
* Nye ideér

1. Skitse til årshjul – hvornår vil vi arbejde med hvad?
2. Evt.

**Ad 1. Konstituering**

Trond forsætter som formand og Bente fortsætter som kasserer. Sekretæropgaven går på skift.

Det er et ønske, at Trond, i sin egenskab af formand, sender forslag til dagsorden til kommende møder senest en uge før mødet skal afholdes, så vi på forhånd kender punkterne, som skal behandles.

**Ad 2. Fastlæggelse af datoer frem til jul**

27.10.21 - kl.20 hos Anne Grethe

23.11.21 - kl. 20 hos Bente

**Ad. 3. Opgaver**

Fra generalforsamlingen fik bestyrelsen nogle opgaver som skal behandles i løbet af året.

* **Indkøb af paddleboards.**

Inden vi kan tage stilling til, har Trond fået til opgave at undersøge, hvad det vil koste.

* **Overtagelse af ekstra jord i forlængelse af fællesgrund**

Inden næste generalforsamling skal vi have taget stilling til, om vi ønsker at overtage. Et foreløbigt overslag siger, at det minimum beløber sig til kr. 20.000,-. Da der på generalforsamlingen var forskellige holdninger til, om og hvad det ekstra jord skal bruges til – ønsker bestyrelsen at få afdækket, om der er nogen ildsjæle i byen, som kan se muligheder og vil arbejde med projektet. På næste møde skal vi arbejde med at få sendt en rundspørge ud til medlemmerne.

* **Vedtægtsændringer**

Passus i vedtægterne §9 stk. 3 omkring generalforsamlingens godkendelse af budget for det kommende år bør ændres, så bestyrelsen ikke risikerer at ”låse” sig selv. En vedtægtsændring skal altid til afstemning på generalforsamlingen.

Fortsættelser fra sidste år

* Hvad skal der ske med madpakkehuset. Materialerne er blevet væsentligt dyrere siden vi fik overslag på lukning af de åbne afsnit. Bente kontakter Kent og Brian med henblik på at få sat gang i processen.

Nye idéer.

* Evaluering af hjemmeside – mål og indhold
* Hvervning af nye medlemmer
* Brug af opslagstavlen
* Fællesgrunden – pasning og evt. arbejdsdag. Bente forhører sig hos fællesgrundsudvalget.
* Økonomi
* Strøm til arrangementer på fællesgrunden. Trond indhenter tilbud på etablering af bimåler.
* Forberedelse til næste generalforsamlingen, som skal afholdes i marts 2022.

**Ad. 4 - Skitse til årshjul – hvornår vil vi arbejde med hvad?**

Blev ikke behandlet

**Ad 5. – Evt.**

Intet

Tørring, 10.10.21

Pbv

Anne Grethe Kristiansen